Κλουμπ Μπαλονθέστο Μάλαγα

Η Κλουμπ Μπαλονθέστο Μάλαγα (ισπανικά: Club Baloncesto Málaga), γνωστή και ως Ουνικάχα (Unicaja) για εμπορικούς λόγους,sport24.gr  Δηλώσεις: Ουνικάχα Μάλαγα - ΤΣΣΚΑ είναι ισπανικός επαγγελματικός σύλλογος καλαθοσφαίρισης με έδρα την πόλη της Μάλαγα. Η ομάδα αγωνίζεται στην πρώτη κατηγορία του ισπανικού πρωταθλήματος (Liga ACB) καθώς και στο Μπάσκετμπολ Τσάμπιονς Λιγκ.

 Ιστορία 
Η Μπαλονθέστο Μάλαγα ιδρύθηκε το 1992 μετά από συγχώνευση δύο ομάδων της πόλης που αγωνίζονταν στην πρώτη κατηγορία του ισπανικού πρωταθλήματος: της Κάχα ντε Ρόντα και της Μαρίστας.

Το 2000, η ομάδα βρέθηκε για πρώτη φορά στους τελικούς του Κυπέλλου Κόρατς. Αντίπαλος της σε διπλούς αγώνες ήταν η Λιμόζ. Ηττήθηκε στη Γαλλία με 80-58 και παρότι κέρδισε στον επαναληπτικό με 60-51, δεν κατάφερε να καλύψει την εις βάρος της διαφορά, τερματίζοντας έτσι στη δεύτερη θέση.

Ένα χρόνο αργότερα όμως, η Μπαλονθέστο Μάλαγα κατέκτησε τον πρώτο της μεγάλο τίτλο ενάντια στην ΚΚ Χέμοφαρμ από τη Σερβία. Στον πρώτο αγώνα ηττήθηκε με 69-71, αλλά στον δεύτερο κέρδισε με 30 πόντους διαφορά (77-47) και κατέκτησε το τρόπαιο. 

Το 2005 κατέκτησε το Κύπελλο Ισπανίας νικώντας στον τελικό τη Ρεάλ Μαδρίτης με 80-76. Το 2006 κατέκτησε για πρώτη φορά το Πρωτάθλημα Ισπανίας, με 3-0 νίκες στους τελικούς των Playoff ενάντια στην Τάου Θεράμικα.

Η καλύτερή της πορεία στην Ευρωλίγκα μέχρι σήμερα ήρθε την περίοδο 2006-2007, όταν η Μπαλονθέστο Μάλαγα έφτασε μέχρι το Final Four της διοργάνωσης που έλαβε χώρα στο Ολυμπιακό Κλειστό Γυμναστήριο της Αθήνας. Στον ημιτελικό ηττήθηκε από την ΤΣΣΚΑ Μόσχας με 62-50, αλλά στον μικρό τελικό κέρδισε την Τάου Θεράμικα με 76-74 και πήρε την τρίτη θέση της διοργάνωσης, που αποτελεί την καλύτερη θέση που πήρε ποτέ η ομάδα στην διοργάνωση.

Τον Οκτώβριο του 2007, η Μπαλονθέστο Μάλαγα κέρδισε σε φιλικό αγώνα τους Μέμφις Γκρίζλις με 102-99. Αυτή είναι μία από τις ελάχιστες φορές που ομάδα του NBA ηττάται από σύλλογο άλλης ηπείρου. Στην τότε ομάδα των Γκρίζλις αγωνίζονταν δύο από τους καλύτερους Ισπανούς καλαθοσφαιριστές: ο Πάου Γκασόλ και ο Χουάν Κάρλος Ναβάρο.Unicaja Malaga Defeats Memphis Grizzlies in NBA Euroleague Live 2007  Interbasket Το 2017 η Μάλαγα κατέκτησε το Γιούροκαπ για πρώτη φορά στην ιστορία της εξασφαλίζοντας την θέση της στην Ευρωλίγκα της σεζόν 2017-18. Στις 19 Φεβρουαρίου 2023, κατέκτησε το Κύπελλο Ισπανίας για δεύτερη φορά στην ιστορία της, αφού νίκησε στον τελικό την Τενερίφη 83-80.

Στις 28 Απριλίου 2024, κατέκτησε για πρώτη φορά το Μπάσκετμπολ Τσάμπιονς Λιγκ νικώντας στον τελικό την επίσης ισπανική Τενερίφη με 85-80.

Στις 15 Σεπτεμβρίου 2024 στην Σιγκαπούρη, νίκησε με 75-60 την G-League United, κατακτώντας για πρώτη φορά το Διηπειρωτικό Κύπελλο.

Στις 22 Σεπτεμβρίου 2024 νικώντας την Ρεάλ Μαδρίτης 90-80, κατέκτησε για πρώτη φορά στην ιστορία της το Σούπερ Καπ Ισπανίας. Στις 16 Φεβρουαρίου 2025, νικώντας στον τελικό Κυπέλλου Ισπανίας την Ρεάλ Μαδρίτης 93-79, κατέκτησε το τρόπαιο για τρίτη φορά στην ιστορίας της. Στις 20 Σεπτεμβρίου 2025, κατέκτησε για δεύτερη φορά το Διηπειρωτικό Κύπελλο, νικώντας στον τελικό την την G-League United με 71-61. 

Ο σύλλογος διατηρεί επίσης και δεύτερη ομάδα μπάσκετ, που ονομάζεται Κλουμπ Μπαλονθέστο Μάλαγα Β (γνωστή και ως Κλίνικας Ρινκόν) και αγωνίζεται στη LEB Plata, την τρίτη κατηγορία του ισπανικού πρωταθλήματος.

 Χορηγίες 
Από το 1991, όταν και η τράπεζα Caja de Ronda συγχωνεύτηκε με την τράπεζα Unicaja, η τελευταία αποτελεί τον κύριο χορηγό του συλλόγου,unicajabaloncesto.com  patrocinadores ενώ χρησιμοποιείται και ως διακριτικός τίτλος της Μπαλονθέστο Μάλαγα στις επίσημες διοργανώσεις, όπως αυτή του πρωταθλήματος Ισπανίας (Liga ACB)acb.com  Unicaja αλλά και στις ευρωπαϊκές διοργανώσεις.euroleague.net Unicaja Málaga

 Έδρες 

Pabellón Guadaljaire (1977–78)
Pabellón Tiro Pichón (1978–81)
Pabellón Ciudad Jardín (1981–99)
Palacio de Deportes de Málaga «José Maria Martín Carpena» (1999–σήμερα)

 Αθλητές 
Σημαντικοί καλαθοσφαιριστές που έχουν φορέσει τη φανέλα της Ουνικάχα είναι μεταξύ άλλων οι: Ιγνάθιο Ροδρίγκεθ, Μπέρνι Ροδρίγκεθ, Κάρλος Καμπέθας, Χόρχε Γκαρμπαχόσα, Μάρκους Μπράουν, Σεργκέι Μπάμπκοφ, Λουίς Μπούλοκ, Κένι Μίλερ, Γιώργος Πρίντεζης και άλλοι.

Αποσυρθέντα νούμερα
 5 –  Μπέρνι Ροδρίγκεθ, G, 1999–2012

 Τίτλοι 
Εγχώριες διοργανώσεις:
 1 Πρωτάθλημα Ισπανίας: 2006
 3 Κύπελλα Ισπανίας: 2005, 2023, 2025
 1 Σούπερ Καπ Ισπανίας: 2024
 2 Πρωταθλήματα Β' κατηγορίας Ισπανίας: 1981, 1987
 13 Κύπελλα Ανδαλουσίας: 1996, 2001, 2003, 2007, 2008, 2010, 2011, 2012, 2014, 2015, 2016, 2017, 2018

Διεθνείς διοργανώσεις:
 1 Κύπελλο Κόρατς: 2001
 1 Eurocup Basketball: 2017
 2 Basketball Champions League: 2024, 2025
 2 Διηπειρωτικό Κύπελλο: 2024, 2025

Διεθνή τουρνουά:
 1 Τουρνουά ΦΑΓΕ στο ΟΑΚΑ της ΑΕΚ: 1995 

 Παραπομπές 

 Εξωτερικοί σύνδεσμοι 
Επίσημη ιστοσελίδα
Σελίδα για την ομάδα στο Euroleague.net

Κατηγορία:Ισπανικοί σύλλογοι καλαθοσφαίρισης
Κατηγορία:Ιδρύσεις αθλητικών συλλόγων το 1977
Κατηγορία:Ιδρύσεις ομάδων καλαθοσφαίρισης το 1977
Μαλαγα